rejauldu/bengali-wikipedia huggingface dataset:
200px|right|thumb|শানায়া টোয়েইন শানাইয়া টোয়েইন ওসি (জন্ম নাম এইলীন রেজাইনা এডোয়ার্ডস্, আগস্ট ২৮, ১৯৬৫, ওয়াইন্ডসর, অন্টারিও) একজন জনপ্রিয় কানাডীয় ফোক-মিউজিক ও পপ গায়িকা। তার তৃতীয় অ্যালবাম কাম অন ওভার কান্ট্রি সঙ্গীতের ইতিহাসে সর্বাধিক বিক্রীত অ্যালবাম।   তথ্যসূত্র   বিষয়শ্রেণী:কান্ট্রি সঙ্গীত শিল্পী বিষয়শ্রেণী:১৯৬৫-এ জন্ম বিষয়শ্রেণী:কানাডীয় সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:কানাডীয় নারী গিটারবাদক বিষয়শ্রেণী:২১শ শতাব্দীর কানাডীয় সঙ্গীতশিল্পী বিষয়শ্রেণী:ইকো সঙ্গীত পুরস্কার বিজয়ী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:কানাডীয় কণ্ঠাভিনেত্রী বিষয়শ্রেণী:ইংরেজ বংশোদ্ভূত কানাডীয় ব্যক্তি বিষয়শ্রেণী:আইরিশ বংশোদ্ভূত কানাডীয় ব্যক্তি বিষয়শ্রেণী:আপ্রা পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:বিশ্ব সঙ্গীত পুরস্কার বিজয়ী
হামিদুল হক খন্দকার (জন্ম: ১২ মার্চ ১৯৫৫) একজন বাংলাদেশী রাজনীতিবিদ। তিনি কুড়িগ্রাম-২ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
মধুসূদন মুখোপাধ্যায় ঊনবিংশ শতকে বাংলা শিশু সাহিত্যের প্রথম যুগের শ্রেষ্ঠ লেখক। ১৮৫১ খ্রিস্টাব্দে গঠিত  ভার্নাকুলার লিটারেচার সোসাইটির অন্যতম অনুবাদক ও এক সময়ের সম্পাদক ছিলেন।  ভার্নাকুলার লিটারেচার সোসাইটির রচনাবলী গার্হস্থ্য বাংলা পুস্তক সংগ্রহ প্রকাশে তিনি গুরুত্বপূর্ণ ভূমিকা পালন করেন। এই সিরিজের যে সকল পুস্তক তিনি অনুবাদ করেন সেগুলি হল -   বায়ুচতষ্টয়ের আখ্যায়িকা (১৮৫৮)  মরমেত অর্থাৎ মৎসনারীর উপাখ্যান (১৮৫৭)  সুশীলার উপাখ্যান (তিন খণ্ড)  চকমকি বাক্স ও অপূর্ব রাজবস্ত্র (১৮৬৭)  কুৎসিত হংসশাবক ও খর্ব্বকায়ার বিবরণ (১৮৫৮)  মধুসূদন শিশুদের জন্য লেখা অনেক বিদেশী লেখকের  বিশেষত খ্যাতনামা ডেনীয় শিশুসাহিত্যিক  হ্যান্স ক্রিশ্চান অ্যান্ডারসনের রচনা   অনুবাদ করেছেন। ১৮৫৭ খ্রিস্টাব্দে প্রকাশিত  চীনদেশীয় বুলবুল পক্ষির বিবরণ সমকালে খুবই জনপ্রিয় হয়েছিল। অন্যান্য গ্রন্থের মধ্যে   অহল্যা হাড্ডিকার জীবন বৃত্তান্ত (১৮৫৮), জাহানারার চরিত্র (১৮৫৮), হংসরূপি রাজপুত্রট (১৮৫৯), মজাহিদ শা (১৮৫৯),  অবোধ (১৮৬০), ক্রীলফের নীতিগল্প (১৮৭০) ইত্যাদি উল্লেখযোগ্য।   তথ্যসূত্র   বিষয়শ্রেণী:বাঙালি অনুবাদক বিষয়শ্রেণী:বাঙালি লেখক
ইদ্রিস মণ্ডল হলেন একজন ভারতীয় রাজনীতিবিদ যিনি অল ইন্ডিয়া ফরওয়ার্ড ব্লকের সাথে যুক্ত। তিনি পশ্চিমবঙ্গ বিধানসভার গলসী বিধানসভা কেন্দ্রের বিধায়ক ছিলেন।   প্রাথমিক জীবন এবং পরিবার  মন্ডল পশ্চিমবঙ্গের বর্ধমানের গলসীতে একটি বাঙালি মুসলিম মন্ডল পরিবারে জন্মগ্রহণ করেন। তিনি মাহাতাবুন নেছা বিবিকে বিয়ে করেন। তাদের ছেলে মেহবুব মণ্ডলও একজন রাজনীতিবিদ।   কর্মজীবন  ১৯৯১ সালের পশ্চিমবঙ্গ বিধানসভা নির্বাচনে মণ্ডল প্রতিদ্বন্দ্বিতা করেছিলেন যেখানে তিনি গলসি বিধানসভা কেন্দ্রের জন্য অল ইন্ডিয়া ফরওয়ার্ড ব্লক প্রার্থী হিসেবে প্রতিদ্বন্দ্বিতা করেছিলেন। ১৯৯৬ সালের পশ্চিমবঙ্গ বিধানসভা নির্বাচনে তিনি একই নির্বাচনী এলাকা থেকে পুনরায় নির্বাচিত হন।   তথ্যসূত্র   বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:ভারতীয় সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পূর্ব বর্ধমান জেলার ব্যক্তি
ওয়ার্ড নং ৯০, কলকাতা পৌরসংস্থা  ভারতের পশ্চিমবঙ্গ রাজ্য  কলকাতা পৌরসংস্থার বরো নং ৮ এর  একটি  প্রশাসনিক বিভাগ। এটি দক্ষিণ কলকাতার যে অংশগুলি আচ্ছাদন করে - বালিগঞ্জ এবং ঢাকুরিয়া (দক্ষিণ এন্ড পার্ক - কাঁকুলিয়া) ।   ভূগোল  ৯০ নং ওয়ার্ডের উত্তরে রাসবিহারী অ্যাভিনিউ, ডাঃ মেঘনাদ সাহা সরণি, কাঁকুলিয়া রোড, ফার্ন রোড এবং বালিগঞ্জ স্টেশন রোডের সীমা; পূর্বে ফার্ন রোড এবং পূর্ব রেলের বজ বজ লাইন দিয়ে; দক্ষিণে পূর্ব রেলের বজ বজ লাইন দিয়ে; এবং পশ্চিমে শরত বোস রোড এবং বড়োজ রোড দিয়ে।   ওয়ার্ডটি  কলকাতা পুলিশের রবীন্দ্র সরোবর থানার এখতিয়ারে। Kolkata: Detail Maps of 141 Wards with Street Directory, Fourth Impression 2003, Map No. 61, D.P. Publication and Sales Concern, 66 College Street, Kolkata-700 073.  কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানাগুলি , অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।    নির্বাচনের ফলাফল  ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্রর একটি অংশ।  নির্বাচন বছর কেন্দ্র কাউন্সিলর নাম পার্টি অধিভুক্তি ২০০৫ ওয়ার্ড নং ৯০ বৈসওয়ানর চ্যাটার্জী সর্বভারতীয় তৃণমূল কংগ্রেস Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ চৈতালী চট্টোপাধ্যায় অল ইন্ডিয়া তৃণমূল কংগ্রেস  ২০১৫ বৈসওয়ানর চ্যাটার্জী অল ইন্ডিয়া তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র    বহিঃসংযোগ   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
ভাকুর্তা ইউনিয়ন ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ২১.০৬ বর্গ কিলোমিটার। ভাকুর্তা বাজারের হিন্দু ভাকুর্তা এলাকায় ভাকুর্তা ইউনিয়ন পরিষদ কার্যালয় অবস্থিত।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং ৯ টি ওয়ার্ড এর সমন্বয়ে ইউনিয়ন পরিষদটি গঠিত।  এক নজরে ইউনিয়ন  ভাকুর্তা ইউনিয়ন পরিষদ ঢাকা জেলার অর্ন্তরগত সাভার উপজেলাধীন । ইহা ঢাকা শহরের অতি নিকটে। ভাকুর্তা ইউনিয়নের পূর্ব দিকে শাক্তা ও সিটি কর্পোরেশন। পশ্চিমে তেতুঁলজোড়া ইউনিয়ন পরিষদ। উত্তরে আমিন বাজার। দক্ষিণ তারানগর ও হযরতপুর ইউনিয়ন পরিষদ।  ক) নাম – ১২নং ভাকুর্তা ইউনিয়ন পরিষদ।  খ) আয়তন –প্রায় ২০ বর্গ কিলোমিটার।  গ) লোকসংখ্যা – ৫৪,০০০ হাজার (উপজেলা পরিসংখ্যান তথ্য অনুযায়ী)  ঘ) গ্রামের সংখ্যা – ২৭ টি।  ঙ) মৌজার সংখ্যা – ০৮ টি।  চ) হাট/বাজার সংখ্যা -০৮ টি।  ছ) উপজেলা সদর থেকে যোগাযোগ মাধ্যম – সিএনজি, বাস।  জ) শিক্ষার হার – (২০০১ এর শিক্ষা জরীপ অনুযায়ী)  সরকারী প্রাথমিক বিদ্যালয়- ০৯টি,  উচ্চ বিদ্যালয়ঃ ০৩টি,  মাদ্রাসা- ৩৫টি।  গ্রাম সমূহের নাম –  ওয়ার্ড নং - ০১  চাইড়া, হারুরিয়া, নালিয়াশুর,  ওয়ার্ড নং - ০২  মুশুরীখোলা, তুলাতুলী, চর তুলাতুলী, ঝাউচর, দক্ষিণ ঝাউচর,  ওয়ার্ড নং - ০৩  বাহের চর, ফিরিঙ্গীকান্দা, নন্দের খামার, ছাগলাকান্দি,  ওয়ার্ড নং - ০৪  চুনার চর, কাইশার চর, নলাগড়িয়া, ডোমড়াকান্দা,  ওয়ার্ড নং - ০৫  খাগুরিয়া, হিন্দু ভাকুর্তা,  ওয়ার্ড নং - ০৬  ভাকুর্তা, কান্দি ভাকুর্তা,  ওয়ার্ড নং - ০৭  মোগড়াকান্দা, চাপড়া,  ওয়ার্ড নং - ০৮  শ্যামলাশী ভাড়ালিয়া পাড়া, শ্যামলাশী কলাতিয়া পাড়া, শ্যামলাশী টোটালিয়া পাড়া,  ওয়ার্ড নং - ০৯  শ্যামলাশী বাহের চর , লুটের চর।  ইউনিয়ন পরিষদ জনবল –  ১) নির্বাচিত পরিষদ সদস্য – ১৩ জন।  ২) ইউনিয়ন পরিষদ সচিব – ১ জন।  ৪) হিসাব সহকারী কাম-কম্পিউটার অপারেটর- ১ জন।  ৫) ইউনিয়ন গ্রাম পুলিশ – ৬ জন।  ৬) উদ্যোক্তা- ০৩ জন  ৭) অফিস সহকারী- ০৩ জন।   তথ্যসূত্র    বহিঃসংযোগ   বিষয়শ্রেণী:সাভার উপজেলার ইউনিয়ন
থাম্ব|১৯১০ সালের গ্রিলো থিয়েটার জার্মানির এসেনে অবস্থিত একটি থিয়েটার হলো গ্রিলো থিয়েটার। ফ্রেডরিক গ্রিলো নামের একজন  শিল্পপতি এই দালান নির্মাণ করেন বলে তার নামেই এই থিয়েটারের নামকরণ করা হয়েছে। ১৬ সেপ্টেম্বর ১৮৯২ সালে লেসিং-এর ড্রামা ‘মিন্না ভন বার্নহেম’ এর মাধ্যমে এর উদ্ধোধন করা হয়।  দ্বিতীয় বিশ্বযুদ্ধের সময় এটি খুবই খারাপভাবে নষ্ট হয়ে যায়। ১৯৫০ সালে এটি পুনরায় সংস্কার করে ওয়াগনারের অপেরা 'Die Meistersinger von Nürnberg' এর মাধ্যমে পুনরায় চালু করা হয়।    তথ্যসূত্র   বিষয়শ্রেণী:এসেনের নাট্যশালা
স্টেট ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়।  এই বিশ্ববিদ্যালয়টি ২০০২ সালে প্রতিষ্ঠিত হয়েছে।  উপাচার্যগণ  নিম্নোক্ত ব্যক্তিবর্গ স্টেট ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:   বাংলাদেশের সাবেক রাষ্ট্রপতি ড. ইয়াজউদ্দিন আহমেদ   আনোয়ারুল কবির (৯ ডিসেম্বর ২০২০ - বর্তমান)   ক্যাম্পাস  স্টেট ইউনিভার্সিটি অব বাংলাদেশ এর ঢাকা শহরে ২টি। প্রধান ক্যাম্পাস এবং বিজয় ক্যাম্পাস। ক্যাম্পাস ২টি ধানমন্ডিতে অবস্থিত। কাঞ্চন পূর্বাচলে একটি পার্মানেন্ট ক্যাম্পাস রয়েছে। ১৯ জানুয়ারি, ২০২৩ বিশ্ববিদ্যালয়টির স্থায়ী ক্যাম্পাস ছাড়া অস্থায়ী ক্যাম্পাসে নতুন শিক্ষার্থী ভর্তি সম্পূর্ণরূপে বন্ধ থাকবে বলে গণবিজ্ঞপ্তি জারি করেছে ইউজিসি। তবে স্থায়ী ক্যাম্পাসে পরিচালিত প্রোগ্রামগুলো যথারীতি চালু থাকবে।   বিভাগ সমূহ   স্কুল অব বিজনেস এন্ড সোস্যাল ষ্টাডিজ  ডিপার্টমেন্ট অব বিজনেস ষ্টাডিজ  ডিপার্টমেন্ট অব জার্নালিজম, কমিউনিকেশন, এবং মিডিয়া  ডিপার্টমেন্ট অব ইংলিশ ষ্টাডিজ  ডিপার্টমেন্ট অব ল  স্কুল অব সায়েন্স এন্ড টেকনোলজি  ডিপার্টমেন্ট অব কম্পিউটার সায়েন্স এন্ড ইঞ্জিনিয়ারিং  ডিপার্টমেন্ট অব ইনভারমেন্টাল সায়েন্স  ডিপার্টমেন্ট অব আর্কিটেচার  স্কুল অব হেলথ সায়েন্স  ডিপার্টমেন্ট অব ফার্মেসি  ডিপার্টমেন্ট অব পাবলিক হেল্থ  ডিপার্টমেন্ট অব ফুড ইঞ্জিনিয়ারিং এন্ড টেকনোলজি   তথ্যসূত্র    বহিঃসংযোগ    আরও দেখুন   বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের স্থাপত্য বিশ্ববিদ্যালয় বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০২-এ বাংলাদেশে প্রতিষ্ঠিত
ডান|250 px| নিউমেটিক সংকেত কন্ডিশনার  ইলেকট্রন বিজ্ঞান হলো ফলিত পদার্থবিজ্ঞান এবং তড়িৎ প্রকৌশলের একটি আন্তঃক্ষেত্রীয় শাখা, যেখানে বৈদ্যুতিক সঙ্কেতের বহন, প্রবাহ, নিয়ন্ত্রণ, ব্যবহারিক আচরণ ও প্রক্রিয়া আলোচিত হয়, যা বায়ুশূন্য নল (ভ্যাকিউম টিউব), গ্যাস বা অর্ধপরিবাহী যন্ত্রাংশের মধ্য দিয়ে ইলেকট্রনের সঞ্চালন এবং নিয়ন্ত্রণকে অন্তর্ভুক্ত করে। ১৯০৪ সালে জন অ্যামব্রোস ফ্লেমিং দুটি তড়িৎ ধারক বৈশিষ্ট্যসম্পন্ন এক ধরনের বদ্ধ বায়ুশূন্য কাচের নল (ভ্যাকিউম টিউব) উদ্ভাবন করেন, যার মাধ্যমে একমুখী তড়িৎ প্রবাহ প্রেরণ সম্ভব হয়। এর মাধ্যমে ইলেকট্রন বিজ্ঞানের যাত্রা শুরু হয়। ইংরেজি ভাষায় এটি ইলেকট্রনিক্স (Electronics) নামে পরিচিত।   ইতিহাস   ইলেকট্রন বিজ্ঞানের বিকাশ শুরু হয় বিদ্যুৎ এবং চৌম্বকত্ব সম্পর্কিত মানবজাতির ক্রমবর্ধমান জ্ঞান থেকে। ১৯ শতকের শুরুতে, বিজ্ঞানীরা বিদ্যুৎ ও চৌম্বকত্বের মধ্যে সম্পর্ক আবিষ্কার করেন, যা পরবর্তীতে বৈদ্যুতিক চৌম্বকত্ব তত্ত্বের জন্ম দেয়। এসব আবিষ্কার বৈদ্যুতিক যোগাযোগের প্রযুক্তি যেমন টেলিগ্রাফ, টেলিফোন এবং পরবর্তীতে বেতার প্রযুক্তি উদ্ভাবনের পথ সুগম করে।  ১৮৮০-এর দশকে, থমাস এডিশন এবং অন্যান্য বিজ্ঞানীরা বৈদ্যুতিক প্রবাহের গতিবিধি সম্পর্কে গবেষণা শুরু করেন এবং তাপীয় ইলেকট্রন নিঃসরণের ধারণা পোষণ করেন, যা পরবর্তীতে ভ্যাকিউম টিউবের উদ্ভাবনে সাহায্য করে। ১৯০৪ সালে, জন অ্যামব্রোস ফ্লেমিং আবিষ্কার করেন দ্বি-ইলেকট্রোড ভ্যাকিউম টিউব বা ডায়োড, যা বৈদ্যুতিক প্রবাহ একদিকে প্রবাহিত করতে সক্ষম। এরপর ১৯০৭ সালে, লিয়ন দে ফরেস্ট ত্রি-ইলেকট্রোড ভ্যাকিউম টিউব বা ট্রায়োড উদ্ভাবন করেন, যা বৈদ্যুতিক সংকেত বাড়ানোর জন্য ব্যবহৃত হয়। এই আবিষ্কারগুলি বেতার যোগাযোগ এবং পরবর্তীতে রেডিও ও টেলিভিশনের বিকাশে বিপ্লব ঘটিয়েছিল।  দ্বিতীয় বিশ্বযুদ্ধের সময়, রাডার, সোনার এবং অন্যান্য সামরিক প্রযুক্তির উন্নয়ন দ্রুত এগিয়ে যায়, এবং এই সময়কালে মাইক্রোওয়েভ প্রযুক্তি ও ডিজিটাল কম্পিউটার সম্পর্কিত গবেষণা ত্বরান্বিত হয়। যুদ্ধের পর, ১৯৪৭ সালে ট্রানজিস্টরের আবিষ্কার এবং ১৯৫৯ সালে সমন্বিত বর্তনী (ইন্টিগ্রেটেড সার্কিট) উদ্ভাবনের মাধ্যমে ইলেকট্রনিক্সের নতুন যুগের সূচনা হয়। ট্রানজিস্টর ভ্যাকিউম টিউবের তুলনায় ছোট, হালকা এবং অনেক বেশি দক্ষ ছিল, যা কম্পিউটার, টেলিভিশন এবং অন্যান্য গ্রাহক ইলেকট্রনিক্সের উন্নয়নকে ত্বরান্বিত করেছিল।   ইলেকট্রনিক্সের ধরন   অ্যানালগ ইলেকট্রনিক্স: অ্যানালগ সিস্টেমে, তথ্য ধারাবাহিকভাবে একটি সাইন ওয়েভের মাধ্যমে প্রতিনিধিত্ব করা হয়। অডিও এবং ভিডিও সিগন্যাল অ্যানালগ সিগন্যালের উদাহরণ।  ডিজিটাল ইলেকট্রনিক্স: ডিজিটাল সিস্টেমে, তথ্য বাইনারি সংখ্যা (০ এবং ১) দ্বারা প্রতিনিধিত্ব করা হয়। কম্পিউটার, মোবাইল ফোন এবং অন্যান্য ডিজিটাল ডিভাইস ডিজিটাল ইলেকট্রনিক্সের উদাহরণ।   ইলেকট্রনিক্সের প্রয়োগ   আজকের সমাজে ইলেকট্রনিক্স প্রযুক্তি অপরিহার্য। এর প্রয়োগের মধ্যে রয়েছে:  যোগাযোগ: মোবাইল ফোন, টেলিভিশন, রেডিও, ইন্টারনেট কম্পিউটিং: ডেস্কটপ কম্পিউটার, ল্যাপটপ, স্মার্টফোন, ট্যাবলেট গ্রাহক ইলেকট্রনিক্স: ওয়াশিং মেশিন, রেফ্রিজারেটর, মাইক্রোওয়েভ ওভেন, এয়ার কন্ডিশনার শিল্প ও উৎপাদন: রোবটিক্স, অটোমেশন, কম্পিউটার-সংক্রান্ত নির্মাণ স্বাস্থ্যবিজ্ঞান: চিকিৎসা ইমেজিং, জীবন রক্ষাকারী যন্ত্রপাতি, টেলিমেডিসিন বিনোদন: ভিডিও গেম, মিউজিক প্লেয়ার, সিনেমা   তথ্যসূত্র    বহিঃসংযোগ   Definition of electronics, Electronics and You, Retrieved on 2013-07-05.  বিষয়শ্রেণী:ইলেকট্রনিক প্রকৌশল বিষয়শ্রেণী:তড়িৎ প্রকৌশল বিষয়শ্রেণী:প্রযুক্তি বিষয়শ্রেণী:ইলেকট্রনিক্স বিষয়শ্রেণী:মূল বিষয়ের নিবন্ধ
ফর্টুনা ডুসেলডর্ফ () হচ্ছে ডুসেলডর্ফ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লীগ ২. বুন্দেসলিগায় খেলে। এই ক্লাবটি ১৮৯৫ সালের ৫ই মে তারিখে প্রতিষ্ঠিত হয়েছে। ফর্টুনা ডুসেলডর্ফ তাদের সকল হোম ম্যাচ ডুসলডর্ফের মের্কুর স্পিল-এরিনায় খেলে থাকে; যার ধারণক্ষমতা হচ্ছে ৫৪,৬০০। বর্তমানে এই ক্লাবের ম্যানেজারের দায়িত্ব পালন করছেন উভে রসলা এবং সভাপতির দায়িত্ব পালন করছেন টমাস রটগারমান। পোলীয় মধ্যমাঠের খেলোয়াড় আদাম বোজেক এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ফর্টুনা ডুসেলডর্ফ এপর্যন্ত ৭টি শিরোপা জয়লাভ করেছে; যার মধ্যে ১টি জার্মান ফুটবল চ্যাম্পিয়নশিপ, ২টি ২. বুন্দেসলিগা, ১টি রেজিওনাললিগা পশ্চিম, ১টি ওবেরলিগা নর্ডরায়ন এবং ২টি ডিএফবি-পোকাল শিরোপা রয়েছে।  অর্জন ঘরোয়া  জার্মান চ্যাম্পিয়নশিপ  চ্যাম্পিয়ন: ১৯৩৩  রানার-আপ: ১৯৩৬  ২. বুন্দেসলিগা (২য়)  চ্যাম্পিয়ন: ১৯৮৮–৮৯, ২০১৭–১৮  রেজিওনাললিগা পশ্চিম (২য়)  চ্যাম্পিয়ন: ১৯৬৫–৬৬  ওবেরলিগা নর্ডরায়ন (৩য়)  চ্যাম্পিয়ন: ১৯৯৩–৯৪  কাপ  '''ডিএফবি-পোকাল  চ্যাম্পিয়ন: ১৯৭৮–৭৯, ১৯৭৯–৮০  রানার-আপ: ১৯৩৭, ১৯৫৬–৫৭, ১৯৫৭–৫৮, ১৯৬১–৬২, ১৯৭৭–৭৮  তথ্যসূত্র  বহিঃসংযোগ     বিষয়শ্রেণী:ফর্টুনা ডুসেলডর্ফ বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৮৯৫-এ জার্মানিতে প্রতিষ্ঠিত বিষয়শ্রেণী:১৮৯৫-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
টেকক্রাঞ্চ হলো একটি আমেরিকা ভিত্তিক অনলাইন সংবাদপত্র যেটি উচ্চ প্রযুক্তি এবং স্টার্টআপ কোম্পানিগুলিতে লক্ষ করে সংবাদ প্রকাশ করে। এটি ২০০৫ সালের জুনে আর্কিমিডিস ভেঞ্চারস দ্বারা প্রতিষ্ঠা লাভ করে, যার নেতৃত্বে ছিল অংশীদার মাইকেল আরিংটন এবং কিথ টিয়ার ।   ২০১০ সালে, এওএল প্রায় $২৫ মিলিয়নে কোম্পানিটিকে কিনে নেয়। ২০১৫ সালে ভেরিজন সাইটটিকে কিনে নেওয়ার পর, ২০১৫ থেকে ২০২১ সাল পর্যন্ত সাইটটি ভেরিজন মিডিয়ার মালিকানাধীন ছিল। ২০২১ সালে ভেরিজন কোম্পানি এওএল, ইয়াহু!, এবং টেকক্রাঞ্চ সহ তার মিডিয়া সম্পদগুলি বেসরকারী ইক্যুইটি ফার্ম অ্যাপোলো গ্লোবাল ম্যানেজমেন্টের কাছে বিক্রি করে এবং অ্যাপোলো সেগুলিকে ইয়াহু! নামে একটি নতুন পরিচয়ে একত্রে নিয়ে আসেন।  টেকক্রাঞ্চ সংবাদ প্রতিবেদনের পাশাপাশি, তার ডিসরাপ্ট কনফারেন্সের জন্যও পরিচিত। ডিসরাপ্ট কনফারেন্স একটি বার্ষিক প্রযুক্তি ইভেন্ট যা মার্কিন যুক্তরাষ্ট্র, ইউরোপ এবং চীন জুড়ে বিভিন্ন শহরে আয়োজিত হয়।  তথ্যসূত্র  বিষয়শ্রেণী:ইয়াহু! বিষয়শ্রেণী:প্রযুক্তি ব্লগ বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:প্রযুক্তি সম্মেলন বিষয়শ্রেণী:ওয়েবি পুরস্কার বিজয়ী বিষয়শ্রেণী:২০০৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:২০১০-এর অধিগ্রহণ ও একত্রীকরণ
দেনাপাওনা (ইংরেজি: "The Matrimonial Deal" বা "Debit and Credit") হল ১৮৯১ সালে রবীন্দ্রনাথ ঠাকুর কর্তৃক লিখিত একটি বাংলা ছোটোগল্প। এটি নিরুপমার হৃদয়বিদারক গল্প। গল্পের মূল বিষয়বস্তু হল যৌতুক।   কাহিনি-সারাংশ নিরুপমা ছিল রামসুন্দর মিত্রের সুন্দরী এবং পরিণত কন্যা। তার বিয়ে হয়েছিল রায়বাহাদুরের ছেলের সাথে। তার বাবা প্রস্তাবিত পণ দিতে না পারায় শ্বশুরবাড়িতে নিরুপমাকে নির্যাতন করা হচ্ছিল। রামসুন্দর এর জন্য তার বাড়ি বিক্রি করে দেন কিন্তু নিরুপমা তার বাবাকে পণ দিতে নিষেধ করে। নির্যাতনের কারণে, সে তার নিজের স্বাস্থ্যের ব্যাপারে অত্যন্ত উদাসীন ছিল এবং শেষ পর্যন্ত সে মারা যায়।  আরও দেখুন   গল্পগুচ্ছ  রবীন্দ্রনাথ ঠাকুরের ছোটোগল্প  তথ্যসূত্র   বহিঃসংযোগ  দেনাপাওনা  বিষয়শ্রেণী:রবীন্দ্রনাথ ঠাকুর বিষয়শ্রেণী:রবীন্দ্রনাথ ঠাকুরের রচনাবলী বিষয়শ্রেণী:ভারতীয় ছোটগল্প বিষয়শ্রেণী:রবীন্দ্রনাথ ঠাকুরের ছোটগল্প
কর্ডোবা আমিরাত (Arabic: إمارة قرطبة, Imārah Qurṭuba) ছিল ৭৫৬ থেকে ৯২৯ সালের মধ্যে ইবেরিয়ান উপদ্বীপে অবস্থিত একটি স্বাধীন আমিরাত। এর রাজধানী ছিল কর্ডোবা।   ইতিহাস  ৭১১-১৮ সময়কালে উমাইয়ারা হিস্পানিয়া জয় করার পর ইবেরিয়ান উপদ্বীপ উমাইয়া খিলাফতের একটি প্রদেশ হিসেবে পরিগণিত হয়। শাসকরা কর্ডোবাতে রাজধানী স্থাপন করেন এবং উমাইয়া খলিফাদের প্রাদেশিক শাসক বা ওয়ালি হিসেবে শাসনকার্য পরিচালনা করেন।  ৭৫৬ সালে প্রথম আবদুর রহমান আব্বাসীয় খলিফাদের কর্তৃত্ব অস্বীকার করে কর্ডোবার স্বাধীন আমির হন। ৭৫০ সালে উমাইয়ারা নিজেদের অবস্থান হারানোর পর তিনি ছয় বছর পালিয়ে থাকেন। স্থানীয় শাসকদের মধ্যে যারা উমাইয়া শাসনকে অস্বীকার করে তিনি তাদের পরাজিত করেন এবং স্থানীয় সামন্তদের একত্রিত করে আমিরাত গঠন করেন।Barton, 37. তবে আবদুর রহমান কর্তৃক আন্দালুসের এই একত্রীকরণ কর্ম সম্পূর্ণ (টলেডো, জারাগোজা, পেমপ্লোনা, বার্সেলোনা) হতে ২৫ বছরের বেশি সময় নেয়।  পরবর্তী একশত পঞ্চাশ বছর তার বংশধররা আমিরাত শাসন করতে থাকেন। আন্দালুসের অন্যত্র তাদের আনুষ্ঠানিক নিয়ন্ত্রণ ছিল। উত্তর আফ্রিকার পশ্চিমের কিছু অংশেরও উপরও তাদের নিয়ন্ত্রণ ছিল। তবে মূল নিয়ন্ত্রণ ছিল খ্রিষ্টান সীমান্তে। আমিরদের প্রতিযোগিতার ফলে নিয়ন্ত্রণ বিক্ষিপ্ত হয়ে পড়ে। উদাহরণস্বরূপ, আমির আবদুল্লাহ ইবনে মুহাম্মদের ক্ষমতা খোদ কর্ডোবার বাইরে বিস্তৃত ছিল না।  ৯১২ সালে ক্ষমতাপ্রাপ্ত তৃতীয় আবদুর রহমানের শাসনকালে আমিরাতের রাজনৈতিক পতন প্রকট হয় উঠে। তিনি দ্রুত আন্দালুসে উমাইয়া শক্তিকে পুনপ্রতিষ্ঠিত করেন এবং উত্তর আফ্রিকার পশ্চিমে এর বিস্তার ঘটান। ৯২৯ সালে নিজস্ব কর্তৃত্ব প্রতিষ্ঠা ও ইবেরিয়ান উপদ্বীপের সংঘাত দূর করার জন্য তিনি নিজেকে খলিফা ঘোষণা করেন। এর মাধ্যমে বাগদাদের আব্বাসীয় খিলাফত ও উত্তর আফ্রিকায় তার প্রতিযোগী তিউনিসের ফাতেমীয় খিলাফতের সামনে আমিরাতের অবস্থান উন্নীত হয়।   তথ্যসূত্র     বিষয়শ্রেণী:প্রাক্তন আমিরাত বিষয়শ্রেণী:ইউরোপের প্রাক্তন মুসলিম দেশ বিষয়শ্রেণী:প্রাক্তন আরব রাষ্ট্র বিষয়শ্রেণী:৯২৯-এ বিলুপ্ত বিষয়শ্রেণী:৭৫৬-এ প্রতিষ্ঠিত
পৈশাচ বিবাহ মনু স্মৃতির চতুর্থ অধ্যায়ে (শ্লোক 3.34) বর্ণিত আট প্রকার বিবাহের মধ্যে অন্যতম। Manusmriti with the Commentary of Medhatithi by Ganganatha Jha | 1920 | 1,381,940 words |  (https://www.wisdomlib.org/hinduism/book/manusmriti-with-the-commentary-of-medhatithi/d/doc199802.html)  Suptāṃ mattāṃ pramattāṃ vā raho yatropagacchati |  Sa pāpiṣṭho vivāhānāṃ paiśācaścāṣṭamo'dhamaḥ ||  সংস্কৃত:  সুপ্তাং মত্তাং প্রমত্তাং বা রহো যত্রোপগচ্ছতি।  স পাপিষ্ঠো বিবাহানাং পৈশাচশ্চাষ্টমোঽধমঃ॥  যখন কোন পুরুষ কোন নারীকে অপহরণ করে এবং ঘুমের সময় তার সাথে যৌন মিলন করে, অথবা মাতাল বা মাতাল বা অচেতন বা মানসিক প্রতিবন্ধী হলে তাকে বলা হয় পৈশাচ বিয়ে। হিন্দুধর্মের মনুস্মৃতিতে সংজ্ঞায়িত আট প্রকারের বিবাহ যেমন (১) ব্রহ্ম, (২) দৈব, (৩) অর্শ, (৪) প্রাজাপত্য, (৫) অসুর, (৬) গন্ধর্ব, (৭) রাক্ষস, and (৮) পৈশাচ এর মধ্যে এই বিবাহের কথা বিশেষভাবে উল্লেখ্য।  হিন্দু ধর্মের হিন্দু সমাজশৃঙ্খলার চারটি বর্ণ যেমন ব্রাহ্মণ, ক্ষত্রিয়, বৈশ্য এবং শূদ্র সকলের জন্য এই ধরনের বিবাহ কে নিন্দিত ও নিষিদ্ধ করা হয়েছে। এই ধরনের বিয়ে থেকে জন্ম নেওয়া শিশুরা সঠিক উত্তরাধিকারী হয় না কারণ এই বিয়ে নিজেই অবৈধ বলে বিবেচিত হয়।   তথ্যসূত্র   বিষয়শ্রেণী:সামাজিক প্রতিষ্ঠান বিষয়শ্রেণী:পরিবার বিষয়শ্রেণী:হিন্দুধর্মে বিবাহ
তারাপদ লাহিড়ী (১৯০২ — ১৫ জুন, ১৯৮৬) একজন বাঙালি রাজনীতিবিদ ও ব্রিটিশ বিরোধী স্বাধীনতা সংগ্রামী।  জীবনী তারাপদ লাহিড়ী ফরিদপুর জেলার (বর্তমান রাজবাড়ী জেলা) বালিয়াকান্দিতে জন্মগ্রহণ করেন। তিনি ১৯২১ সালে অসহযোগ আন্দোলনে যোগ দেন, ১৯৩০ এবং ১৯৩২ সালে আইন অমান্য আন্দোলনে, ১৯৪২ সালের ভারত ছাড়ো আন্দোলনে যোগ দিয়ে বহু বছর কারারুদ্ধ থাকেন। তিনি ফরিদপুর জেলা কংগ্রেসের সম্পাদক ছিলেন। জেলে বসে বিশ্ববিদ্যালয়ের পরীক্ষাগুলি পাশ করেন তারাপদ লাহিড়ী। স্বাধীনতার পরে পশ্চিমবঙ্গ সরকারের জেল কোড রিভিশন কমিটির চেয়ারম্যান হন। পরবর্তী‌তে মার্কসবাদী-‌লে‌নিনবাদী সমাজতন্ত্রী আন্দোল‌নের একজন প্রথম শ্রেনীর নেতা হন তিনি। তিনি বিপ্লবী সমাজতন্ত্রী দলের অন্যতম প্রতিষ্ঠাতা। কুক্কুট ভট্ট ছদ্মনামে ও স্বনামে মার্কসীয় অর্থনীতি, একাধিক গবেষণামূলক গ্রন্থ ও বাংলা ও সংস্কৃত কবিতা প্রভৃতি রচনা করেছেন। উল্লেখযোগ্য গ্রন্থগুলি হল-  ভারতের স্বাধীনতা সংগ্রাম ও সাম্প্রদায়িক রাজনীতি  ভারতের স্বাধীনতা সংগ্রাম ও নানা বৈপ্লবিক ষড়যন্ত্র মোকর্দ্দমার ইতিহাস  স্বদেশ প্রসঙ্গে  ক্রাইম অ্যান্ড পানিশমেন্ট ইন অ্যানসেন্ট ইন্ডিয়া  (ইংরাজীতে)  তথ্যসূত্র  বিষয়শ্রেণী:১৯০২-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:বাঙালি লেখক বিষয়শ্রেণী:রাজবাড়ী জেলার ব্যক্তি বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
ধৌরাহরা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ধৌরাহরা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   ধৌরাহরা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  হারগাঁও বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।   কাস্তা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মহালি বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মহম্মদী বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  ধৌরাহরা লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রেখা বর্মা।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র
হুরাসাগর নদী বাংলাদেশের উত্তরাংশের সিরাজগঞ্জ জেলা, পাবনা জেলার একটি নদী। নদীটির দৈর্ঘ্য ৬৬ কিলোমিটার, প্রস্থ ৬০ মিটার এবং গভীরতা ৭ মিটার। নদী অববাহিকার আয়তন ৩০০ বর্গকিলোমিটার।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৮৬, ।  বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে অবস্থিতআবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ৩২১-৩২৩, ISBN 984- 70112-0112-0 বাংলাদেশ প্রত্নতত্ত্ব অধিদপ্তরের তালিকাভুক্ত তিনটি প্রত্নতাত্ত্বিক স্থাপনা হচ্ছে শাহজাদপুর দরগাহ মসজিদ, হযরত মখদুম শাহদৌলার মাজার এবং শামসুদ্দিন তাবরিজির মাজার।  তথ্যসূত্র  বিষয়শ্রেণী:পাবনা জেলার নদী বিষয়শ্রেণী:সিরাজগঞ্জ জেলার নদী বিষয়শ্রেণী:শাহজাদপুর উপজেলা বিষয়শ্রেণী:বেড়া উপজেলা বিষয়শ্রেণী:বেলকুচি উপজেলা বিষয়শ্রেণী:কামারখন্দ উপজেলা বিষয়শ্রেণী:সিরাজগঞ্জ সদর উপজেলা বিষয়শ্রেণী:বাংলাদেশের নদী